- Але мы ўсе абагаўлялі кіно! Кожны з нас разумеў, што інакш проста нельга. Сёння, заходзячы ў сучасныя кінатэатры, я часта сумую па тых часах, па тым гледачы, які загадзя прыходзіў на сеансы, па тых фільмах... Сёння моладзь забягае ў апошнюю хвіліну ў залу і выбягае, ледзь пачынаюцца цітры, часам нават не дачакаўшыся канца стужкі: маўляў, і так усё зразумела. Гэта для мяне вялікае дзіва. Таму, канешне, хацелася б, каб работнікі кіно працягвалі несці людзям культуру.